Адкрыла сустрэчу Настасся Лазебная – старшыня Віцебскага абласнога аддзялення ГА “Саюз беларускіх пісьменнікаў” і рэдактарка альманаха. Выступіў намеснік старшыні ГА “СБП” Усевалад Сцебурака, які распавёў пра працу над іншымі абласнымі альманахамі, нагадаў пра планы правядзення кампаніі “500-годнасць”, прысвечанай сёлетняму юбілею беларускага кнігадрукавання ды павіншаваў віцебскую філію з папаўненнем, уручыўшы пасведчанне сябра арганізацыі нядаўна прынятаму Міхаілу Конану.